ORDE do 15 de maio de 1996 pola que se resolve a concesión de subvencións en réxime de concorrencia competitiva, convocada na Orde do 30 de novembro de 1995 pola que se regula a concesión de subvencións de actividades de fomento do estudio e investigación da linguaxe xurídica.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/06/1996

A Orde do 30 de novembro de 1995 (DOG do 22-12-1995) regula a concesión de subvencións de actividades de fomento do estudio e investigación da linguaxe xurídica.
Visto o informe-proposta formulado pola comisión constituída ó abeiro do artigo 10 da devandita orde, esta consellería,
DISPÓN:
Artigo único.-Elevar a resolución definitiva o informe-proposta presentado pola comisión constituída ó abeiro do artigo 10 da Orde do 30 de novembro de 1995, que se publica como anexo desta orde, estimando e desestimando as peticións presentadas, nos termos deste.
As entidades ás que lles sexan subvencionados proxectos deberán presentar ante a Dirección Xeral de Política Lingüística a aceptación da subvención concedida, no prazo máximo de dez días, contados a partir da publicación desta disposición no DOG segundo o establecido no artigo 12 na Orde do 30-11-1995.
A presente disposición pon fin á vía administrativa, segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor o día seguinte ó da súa publicación no DOG.
Santiago de Compostela, 15 de maio de 1996.
Juan Piñeiro Permuy
Conselleiro de Educación e Ordenación Universitaria
ANEXO
Informe proposta correspondente á Orde do 30 de novembro de 1995 pola que se regula a concesión de subvencións de actividades de fomento do estudio e investigación da linguaxe xurídica
En Santiago de Compostela, ás 10 horas do día dezanove de abril de mil novecentos noventa e seis,
reuníuse a comisión para proceder ó estudio das peticións presentadas, ó abeiro da Orde do 30 de novembro de 1995.
Dáse conta por parte do secretario das solicitudes recibidas e, despois de cambiar impresións e das oportunas deliberacións, os membros da comisión acordan por unanimidade, de acordo co expresado no artigo 5 da orde citada, propor ó conselleiro de Educación e Ordenación Universitaria que conceda as seguintes subvencións:
1. A Fetico Galicia para a publicación dun estudio terminolóxico da linguaxe administrativa e unha guía de recursos laborais a cantidade de cincocentas vinte mil pesetas (520.000 ptas).
2. Á Escola de Práctica Xurídica da Universidade de Santiago de Compostela para a edición do Boletín de Xurisprudencia Local e a memoria da escola correspondente o curso 1995-1996, a cantidade dun millón de pesetas (1.000.000 de ptas).
3. A Fundación Penzol para a edición do libro Ferro Couselo A vida e a fala dos devanceiros, e a edición dun volume no que se recollan aquelas decisións xurisprudenciais que resolvan conflictos lingüísticos, a cantidade dun millón de pesetas (1.000.000 de ptas).
De acordo co disposto no artigo 10 da orde de convocatoria procedo a eleva-lo seguinte informe proposta á consideración do conselleiro de Educación e Ordenación Universitaria, para os efectos oportunos, na miña calidade de presidente da comisión avaliadora.
Santiago de Compostela, 6 de maio de 1996.
4320